brenselolje
Store norske leksikon,Teknologi og industri,Petroleum,Petroleumsprodukter
Brenselolje er en eldre og upresis betegnelse på et flytende brensel som er basert på fraksjoner eller rester fra et oljeraffineri.
Den viktigste anvendelsen av brenselolje er som brensel i en kjel for produksjon av varme eller i en forbrenningsmotor for å generere motorkraft. De fraksjonene fra oljeraffineriet som brukes er tyngre enn bensin, men kan ellers omfatte både lette og tyngre oljeprodukter. Tyngre oljeprodukter har høy viskositet og er derfor i utgangspunktet lite egnet som flytende brennstoff. Fluiditeten kan imidlertid økes ved å varme opp oljen før den tas i bruk. I tillegg har tyngre oljeprodukter vært beheftet med et høyt svovelinnhold, men nye regler krever at oljen avsvovles slik at svovelinnholdet nå er begrenset til 1,5 prosent.De tyngste restene fra raffineringsprosessen, som for eksempel bitumen (asfalt), er i praksis uegnet som flytende brensel, og blir derfor ikke ansett som brenselolje Les mer om ulike brenseloljer dieselolje fyringsolje bunkersolje gassolje tungolje Les mer i Store norske leksikon petroleum oljeraffinering  destillat – petroleumsvirksomhet